聯升社學舊址

係中國廣東廣州嘅祠堂，大清道光十八年起好，位置喺白雲區太和聯升西路131號。而家屬廣州市級文物。

史
大清時期，石、謝家莊、上南地等41個鄉啲民眾出錢，喺太和一帶起咗間祠堂。祠堂起好後成為太和地區，民眾學武裝力量嘅地方。鴉片戰爭時期，聯升社學班人馬喺謝世恩帶領下，先後落到牛欄崗同四方砲臺打走啲英國軍隊。後嚟佢哋因為贏咗呢次鬥爭而俾大清政府獎咗一千兩銀同「戮力殲魁」嘅橫匾。雖然祠堂喺咸豐四年冧咗，但喺咸豐六年同咸豐十一年試過重修。2002年7月8號俾廣州市人民政府列入咗市級文物。

風格
祠堂座北向南，兩進偏厢祠堂式建築。佔地闊約26.5m，深約32m，面積大概848m²。結構係青磚同硬山頂，前頂有對打掂嚟嘅鰲魚，硬檐嘴有琉璃瓦裝飾。間嘢後墻原先有嚿《太和市聯升社學序》碑石，但1979年俾廣州博物館收藏咗，放咗喺三元里人民抗英鬥爭紀念館入面。

攷
 联升社学旧址 廣州圖書館

類:廣州古蹟
類:廣州市白雲區